Alaquàs reclama a la Conselleria el pagament dels més de 553.000 euros de deute contret amb el Centre de Formació Municipal
28/07/2014

# Alaquàs reclama a la Conselleria el pagament dels més de 553.000 euros de deute contret amb el Centre de Formació Municipal

*   28/07/2014
*   [Imprimir](#)
*   Compartir
*    https://www.alaquas.org/documento.asp?id\_do=14505

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14505%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20reclama%20a%20la%20Conselleria%20el%20pagament%20dels%20m%C3%A9s%20de%20553.000%20euros%20de%20deute%20contret%20amb%20el%20Centre%20de%20Formaci%C3%B3%20Municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14505/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14505/28072014img_0329_Form_4.jpg)](https://www.alaquas.org/ficheros/documentos/2014/2/14505/28072014img_0329_Form_10.jpg "<a href='https://www.alaquas.org/ficheros/documentos/2014/2/14505/28072014img_0329_Form_10.jpg' target=_blank><i class='fa fa-external-link' aria-hidden='true'></i>.Alaquàs reclama a la Conselleria el pagament dels més de 553.000 euros de deute contret amb el Centre de Formació Municipal</a>")

L'Alcaldessa d'Alaquàs exigeix al Conseller d'Economia, Indústria, Turisme i Ocupació que "compleixca amb les seues competències i faça efectiu el deute"

L’Alcaldessa d’Alaquàs, Elvira García Campos, s’ha dirigit al Conseller d’Economia, Indústria, Turisme i Ocupació de la Generalitat Valenciana, Máximo Buch, per exigir el pagament del deute que el Consell té contret amb Alaquàs en matèria de formació i que ascendeix a 553.755,75 euros. La primera edil ha enviat una carta amb caràcter d’urgència al responsable autonòmic amb l’objectiu de tractar aquest assumpte que competeix única i exclusivament al govern valencià.

“No podem seguir assumint més deutes del Consell. Al llarg dels últims anys hem realitzat un gran esforç per les persones aturades d’Alaquàs ”, ha assegurat la primera edil, al temps que ha denunciat la situació generada arran dels impagaments per part de la Conselleria i ha recordat que l’Ajuntament d’Alaquàs s’ha vist obligat a anticipar totes les despeses relacionades amb els programes de formació i ocupació oferts en els últims temps, causant un greu prejudici per al seu funcionament.

L’Alcaldessa d’Alaquàs presentarà al proper Ple de la Corporació Municipal una Moció d’Alcaldia per donar compte d’aquesta situació.  En el mateix text, la primera edil recorda que les subvencions del SERVEF per a cursos de formació professional per a l’ocupació estan subvencionats en un 80% per fons de la Unió Europea amb caràcter finalista, “la qual cosa significa que el Govern valencià ha rebut aquests diners de la Unió Europea”.

La Conselleria d’Economia, Indústria, Turisme i Ocupació deu a l’Ajuntament d’Alaquàs un total de 553.755,75 euros en concepte de subvencions per a accions de formació professional dirigides a persones aturades des del passat any 2013. A aquest deute cal afegir els 34.651 euros en programes d’educació PQPI que l’Ajuntament d’Alaquàs ha hagut d’avançar també.

La posada en marxa d’iniciatives formatives i de treball forma part d’una acció política més ampla duta a terme pel Consistori i que es fa extensiva a les empreses de la ciutat com a geneneradores de treball. Anualment, l’Ajuntament presenta un pla de formació amb l’objectiu d’oferir noves possibilitats a les persones que necessiten formar-se i obrir-se camí en el món laboral.